У лістападзе, які традыцыйна прысвечаны ўспаміну памерлых вернікаў, Францішак наведаў вайсковыя могілкі ў італьянскім Неттуна, дзе скіраваў заклік да міру ў свеце. Прымаючы на аўдыенцыі ўдзельнікаў міжнароднай канферэнцыі па ядзерным разбраенні, якая прайшла 10 лістапада ў Ватыкане, Папа асудзіў гэты від зброі, які, паводле яго слоў, служыць толькі ўмацаванню страху і ўзаемнага недаверу на планеце.